Landsretten stadfæster boligrettens afgørelse om sagsomkostninger i sagen, der drejer sig om udlejers opsigelse af lejers lejemål herunder mangler ved opsigelsesskrivelse
Ret: Østre Landsret (2. instans)
Faggruppe: Civilsag — Boligretssag
Sagsemner: Lejeret;

/

ØSTRE LANDSRET
RETSBOG

Den 22. august 2022 holdt Østre Landsret møde i retsbygningen i Nordhavn.

Landsdommerne Kim Holst, Olaf Tingleff og Beth von Tabouillot behandlede
sagen.

Sag BS-24005/2022-OLR
(4. afdeling)

Lejer
(advokat Michael Knop)

mod

Udlejer
(advokat Joachim Nicolajsen)

I dom af 16. juni 2022 har Retten på Bornholm, boligretten (sag BS-44313/2021-
BOR) bestemt, at Udlejer til Lejer skal betale sagsomkostninger med 25.884 kr.

Lejer har kæret afgørelsen og nedlagt følgende påstan-de:

”Principalt: Indkærede tilpligtes at betale omkostninger i forhold til
sagsgenstandens størrelse, jf. retsafgiftsloven § 3, stk. 3, med en sags-
genstand på kr. 215.602,68, med et beløb, der ikke er mindre end 40.000
kr. excl. Moms.

Subsidiært: Et af Landsretten fastsat mindre beløb.”

Til støtte for påstanden har Lejer anført bl.a.:



/

2

”Under henvisning til retsafgiftsloven § 3, stk. 3, sidste punktum skal
værdien af sagsgenstanden fastsættes til 1 års leje excl. moms.

Under henvisning til Landsretspræsidenternes ”Notat om sagsomkost-
ninger i civile sager 2019” , skal sagsomkostningerne udmåles i den øvre
del af salærintervallet 58.001 til 230.000, idet sagsgenstanden overstiger
medianen på kr. 28.000,00.

Det er efter min opfattelse ingen grund til at fravige hovedreglen.

Jeg gør derfor gældende i dette kæremål, at der tillægges sagsøgte
sagsomkostninger over medianen og i den øverste kvartil, på ikke un-der
kr. 50.000,00 incl. moms (kr. 40.000,00 excl. moms).”

Udlejer har påstået afgørelsen stadfæstet og har til støtte herfor anført bl.a.:

”Til støtte for den nedlagte påstand gøres det overordnet gældende, at
omkostningsafgørelsen af 16. juni 2022 er truffet i overensstemmelse
med sædvanlige fastsættelsesprincipper, og at omkostningerne er kor-
rekt fastsat.

I forlængelse af ovenstående gøres det gældende, at sagen behandlet af
Retten på Bornholm (BS-44313/2021-BOR), har været usædvanlig
enkel, og at Kærendes arbejde med sagen har været af et begrænset
omfang.

Det gøres videre gældende, at Kærendes arbejde ikke har haft en sådan
karakter eller et sådant omfang i øvrigt, at Kærendes skal tilkendes
yderligere sagsomkostninger end allerede fastsat af Retten på Born-
holm.

Sammenfattende gøres det således gældende, at Retten på Bornholms
omkostningsafgørelse i sag BS-44313/2021-BOR af 16. juni 2022, er
kor-rekt.”

Boligretten har ikke haft bemærkninger til kæremålet.

Landsretten afsagde

K E N D E L S E

Landsretten finder efter en samlet vurdering af sagens værdi, omfang og karak-
ter ikke grundlag for at tilsidesætte boligrettens skøn vedrørende fastsættelse af
sagsomkostninger. Det bemærkes herved, at Lejer, som også anført af boligretten,
efter det oplyste er momsregistreret, hvorfor moms ikke skal medregnes ved
fastsættelsen af udgiften til advokatbistand. Boligret-tens afgørelse om
sagsomkostninger stadfæstes derfor.



/

3

Efter kæresagens udfald skal Lejer i sagsomkostninger for landsretten betale
2.000 kr. til Udlejer til dækning af udgifter til advokatbistand ekskl. moms.

THI BESTEMMES:

Boligrettens afgørelse om sagsomkostninger stadfæstes.

I sagsomkostninger for landsretten skal Lejer inden 14 dage betale 2.000 kr. til
Udlejer. Beløbet forrentes efter rentelovens § 8 a.

Sagen sluttet.



/